ועדת הכספים, כנסת 20, פרוטוקול מספר 440, 2016-08-03 09:43

משה גפני: אני מתכבד לפתוח את ישיבת ועדת הכספים.

איתן ברושי: הצעה לסדר.

איתן ברושי: אדוני היושב ראש, חברי הכנסת.

איתן ברושי: לפני מספר ישיבות הייתה כאן החלטה פה אחד של ועדת הכספים להוריד פעימה אחת של מכס מהטונה.

משה גפני: אני מטפל בזה.

איתן ברושי: אתה אמרת למשרד האוצר שאתה לא יכול לחייב אותם אלא אתה ממליץ להם כי הם יצטרכו אותך גם בהזדמנויות אחרות.

איתן ברושי: בשפה שלנו, אני מחכה לכם בפינה.

משה גפני: לא.

משה גפני: אל תגיד את זה.

איתן ברושי: בשפה שלי.

איתן ברושי: מחכה לכם בפינה.

איתן ברושי: אנחנו עכשיו באחת הפינות.

איתן ברושי: אני מציע ומבקש להעמיד להצבעה את ההצעה שלי לא לאשר את בקשות האוצר עד שהם לא יענו לבקשה שלך אישית ושלנו להוריד את הפעימה.

איתן ברושי: אני מבקש להצביע על זה.

משה גפני: תודה.

משה גפני: לא מצביעים על דבר כזה.

משה גפני: אין דבר כזה.

משה גפני: אין מציאות כזאת.

איתן ברושי: אז מה עושים?

משה גפני: יש אפשרות ליושב ראש לא להביא את ההעברות.

משה גפני: אני לא מתכוון לעכב את זה כי זה לא מעניין את אף אחד.

משה גפני: זה מעניין למשל את חיים ילין.

משה גפני: אותו מעניין עוטף עזה.

איתן ברושי: גם אותי.

משה גפני: גם אותך.

משה גפני: אז מה פירוש לא נאשר?

איתן ברושי: שהם יחליטו עכשיו שהם מטפלים בכולם.

משה גפני: יש דרכים אחרות.

משה גפני: אני מדבר אתם ואני אעדכן אותך.

משה גפני: אני לא יוצא לחופש.

משה גפני: אני הולך לטפל בזה.

משה גפני: \

איתן ברושי: אבל העובדים מפוטרים.

איתן ברושי: הייתי השבוע בבאר שבע ואני אמרתי להם את זה.

איתן ברושי: 85 עובדים מפוטרים בגלל שמביאים טונה שהיא לא טונה.

איתן ברושי: מה התשובה אדוני?

משה גפני: התשובה היא שאני מטפל בעניין הזה.

משה גפני: אם הרמתי ידיים, אני אגיד לך ואז אנחנו נעשה סנקציות.

משה גפני: אבל לא עכשיו.

משה גפני: על זה הגמרא אומרת, טוביה חטא וזיגוד מנגיד.

משה גפני: טוביה חטא ואתה מעניש אחרים?

איתן ברושי: לא.

איתן ברושי: אצלנו אומרים רשע וטוב לו.

משה גפני: נעניש את עוטף עזה?

איתן ברושי: לא.

איתן ברושי: אולי האוצר יתרשם ממה שאני אומר.

משה גפני: אני אומר שאני מטפל בעניין הזה.

משה גפני: אני גם אדבר עם השר, אני אדבר גם עם המנכ"ל כי הדבר הזה צריך לבוא על פתרונו.

משה גפני: ההתנהגות הזאת היא לא בסדר.

איתן ברושי: אלי, תדווח באוצר שכל ישיבה אני אעשה את זה.

איתן ברושי: בסוף אתם תיכנעו אבל אתם משפילים את כולם.

איתן ברושי: אתם רגילים רק בכוח.

איתן ברושי: היום תבוא לאכול דגים ב-11:00, האוצר יקבל דגים בלי עצמות כדי לשמור עליכם.

איתן ברושי: מביאים דגים מעמק בית שאן להאכיל את כל הכנסת.

משה גפני: אני מתחיל את סדר היום.

משה גפני: שינויים בתקציב לשנת 2016.

משה גפני: פנייה מס' 59 עד 63 – משרד החקלאות.

<עלי בינג: רפרנט חקלאות באגף התקציבים באוצר.

<עלי בינג: הפנייה נועדה להעביר סך של 23,920 אלפי שקלים ממשרדים שונים למשרד החקלאות, בין היתר עבור טיפול בפסולת חקלאית מהגנת הסביבה, תמיכות למתנדבים לחקלאות והטמנת קווי חשמל ביישובי עוטף עזה.

<עלי בינג: כמו כן, הגדלת סך של 17,351 אלפי שקלים בהוצאה מותנית בהכנסה בגין הגדלת ההכנסה הצפויה של משרד החקלאות לאור שינוי בתחזית ההכנות של המשרד.

<עלי בינג: וכן סך של 80,525 אלפי שקלים בהרשאה להתחייב לשם פיתוח ההתיישבות כאשר הרוב המכריע של זה אמור ללכת לחטיבה להתיישבות, לעוטף עזה, זה 57 מיליון מתוך הסכום הזה.

איתן ברושי: כמה בסך הכול?

איתן ברושי: כמה בסך הכול צריכים להעביר עכשיו?

<עלי בינג: הסברתי.

<עלי בינג: המספר הראשון שאמרתי זה השינוי של המזומן, המספר השני הוא השינוי של הוצאה מותנית בהכנסות והמספר השלישי הוא השינוי של ההרשאה להתחייב.

מנואל טרכטנברג: שמונים מיליון, אמרת שהרוב הולך, לאן?

<עלי בינג: אני אסביר.

<עלי בינג: ה-80,525 אלפי שקלים, מתוך זה 57 אלפי שקלים הולכים לעוטף עזה בהתאם לחוות הדעת המחודשת שיצאה של דינה זילבר.

<עלי בינג: במסגרת החלטת ממשלה 2017 לגבי עוטף עזה, הוחלט להקצות 34 מיליון שקלים בשנת 2016.

<עלי בינג: אלה 34 מיליון שקלים.

<עלי בינג: בנוסף יש שמונה מיליון לטובת הטמנת קווי חשמל בעוטף עזה וכן 15 מיליון שקלים לטובת שיקום תשתיות בעוטף עזה.

<עלי בינג: סך כל זה הוא 57 מיליון שקלים.

<עלי בינג: מעבר לכך, יש 23 מיליון שקלים שהיו במזומן בבסיס התקציב של החטיבה להתיישבות בעבר.

<עלי בינג: לאחר הנחיית היועץ המשפטי לממשלה אנחנו כבר לא מתקצבים יותר את החטיבה בבסיס אבל הכסף שהיה בבסיס עבר להיות בבסיס משרד החקלאות לטובת פיתוח ההתיישבות.

<עלי בינג: ככל שמשרד החקלאות ירצה להתקשר בחוזה עם החטיבה להתיישבות, הוא ייאלץ לעשות את זה בהתאם להנחיות היועץ המשפטי לממשלה והחשב הכללי.

משה גפני: תודה רבה.

משה גפני: נמצא כאן נציג החטיבה להתיישבות?

משה גפני: לא.

משה גפני: נציג משרד החקלאות כאן?

משה גפני: בבקשה.

<אסף לוי: אין לי הרבה מה להוסיף.

משה גפני: לא הרבה.

משה גפני: אפילו קצת.

משה גפני: אתם יודעים על מה מדובר?

<אסף לוי: לגמרי.

משה גפני: אתם עוקבים אחרי הדבר הזה?

משה גפני: הכול נעשה על פי החוק ועל פי הנחיית היועץ המשפטי לממשלה?

משה גפני: אתם תשימו את קווי החשמל בעוטף עזה כמו שצריך?

<אסף לוי: בעזרת השם.

משה גפני: בסדר.

משה גפני: חיים ילין, בבקשה.

חיים ילין: כבוד היושב ראש, תודה רבה.

חיים ילין: אני מודה לך שהדיון הזה מגיע מהר ועל הבוקר בשעה טובה ומוצלחת לאחר ששנה, בעקבות בעיות בהסכמים בין משרד המשפטים לחטיבה להתיישבות, אפשרה דינה זילבר לשחרר את הכספים האלה מהריב בין כל הגורמים.

חיים ילין: בגדול זה הסיבוב האחרון של כסף שהחטיבה להתיישבות צריכה לקבל כדי לבצע.

משה גפני: בעוטף עזה.

חיים ילין: בעוטף עזה.

חיים ילין: חמישה מיליון שקלים על כל ישוב בקו הקדמי מאפס עד ארבע, 3.3 מיליון שקלים לכל ישוב קו שני שזה מארבעה קילומטרים עד שבעה קילומטרים שעוד לא התחילו לעבוד שם.

חיים ילין: הכסף הזה מיועד לתשתיות, לבסיס תשתיות ולאפשרות שעל הבסיס של התשתיות שייעשו, אפשר להביא ולבנות בתים כדי לקלוט משפחות.

חיים ילין: התכנית הזאת שאושרה בממשלה בספטמבר, חודש לאחר צוק איתן, הביאה כבר למצב שאין מגרש אחד ריק בעוטף עזה, גם מול המנהרות וגם מול הטילים, דבר שכמעט לא קיים במדינת ישראל.

חיים ילין: לפחות שלוש משפחות רבות על כל מגרש.

חיים ילין: התכנית הזאת הייתה מיועדת לקלוט כ-700 משפחות ואנחנו כבר עברנו את המספר.

משה גפני: יפה.

חיים ילין: אני מאוד שמח שהכסף הזה עובר.

חיים ילין: דרך אגב, חלק ממנו הולך להטמנת קווי חשמל.

חיים ילין: הטמנת קווי חשמל נובעת מבעיה בסיסית מאוד שאני לא אכנס אליה עד הסוף אבל אנחנו בצוק איתן עמדנו במצב שהקווים העיליים קרסו וישובים נשארו בלי חשמל.

חיים ילין: אם רוצים לתפקד, חשוב שימשיכו.

חיים ילין: כבוד היושב ראש, אני מודה לך.

חיים ילין: הדבר הזה עבר את כל מה שאתם רוצים.

משה גפני: גם אני הולך להגיד לך תודה רבה.

חיים ילין: לא.

חיים ילין: אני צריך להודות לך.

משה גפני: למה לא? אני מקבל משכורת.

חיים ילין: ואני לא מקבל משכורת?

איתן ברושי: גם אני רוצה לומר משהו.

משה גפני: קודם עודד ואחרי כן אתה.

עודד פורר: יש לי רק שאלה למשרד החקלאות לעניין העברה של שישים מיליון שקלים, תמיכות לחקלאות, מתמיכות רב שנתיות.

משה גפני: על איזה סעיף אתה מדבר?

עודד פורר: על סעיף 5 בפנייה.

עודד פורר: העברה של 62 מיליון שקלים מתמיכות רב שנתיות לתמיכות שנתיות.

עודד פורר: האם אותן תמיכות שנתיות בגין הפחתת המכסים שבוצעה בחגים, פורסמו כבר תבחיני התמיכה האלה?

<אסף לוי: אנחנו בסוף.

<אסף לוי: היו שלושה פרויקטים – הדגים, שמן זית והירקות הקפואים.

<אסף לוי: כל הנהלים כבר פורסמו.

<אסף לוי: הדגים, הרוב שולם.

<אסף לוי: ועדת שיפוט של הירקות הקפואים כבר ישבה השבוע ויירשמו התחייבויות.

<אסף לוי: הזיתים, בגלל שזה יותר מסובך בגלל השטחים והכול, החקלאים ביקשו ניתן הארכה בתקופת ההגשה.

עודד פורר: אבל המבחנים כבר פורסמו.

<אסף לוי: כן.

איתן ברושי: ה-62 מיליון שקלים כולל את ה-12 מיליון של נזקים לא צפויים בענפים?

<אסף לוי: לא.

איתן ברושי: ואם יסתבר שיש?

איתן ברושי: הנה, הם מתחכמים.

איתן ברושי: הייתה הבטחה של שר האוצר שאם יש נזקים לא מתוכננים.

איתן ברושי: איפה הכסף לשיווק של הדגים?

<אסף לוי: הוא בפנים.

<אסף לוי: השיווק בפנים.

איתן ברושי: שיהיה רשום בפרוטוקול, כי את זה עוד לא העברתם.

<אסף לוי: אנחנו העברנו.

משה גפני: איתן, את מה לא העבירו?

משה גפני: אם נאשר את זה, הם יעבירו.

איתן ברושי: אני שואל אם זה בתוך ה-62 מיליון.

איתן ברושי: ראית אתמול את המפעל בשתולה, איך האוצר מתנהג כשמדברים על אזורי עימות.

איתן ברושי: זה גם אזור עימות.

משה גפני: למה לדבר כל כך נגד האוצר?

משה גפני: באוצר יש גם חלקים טובים.

משה גפני: אתה לא יכול לדבר רק רע.

איתן ברושי: לכן אני לא מגזים.

איתן ברושי: אני שואל איפה ה-12 מיליון שקלים.

<עלי בינג: ה-12 מיליון שקלים הללו יתוקצבו ככל שיוחלט על תקצובם.

איתן ברושי: אבל עכשיו עושים העברות.

איתן ברושי: ועדת הכספים יכולה להעביר אותם.

<עלי בינג: אבל אנחנו לא נפנה לוועדה לאשר - - -

איתן ברושי: מתי תעשו את זה?

<עלי בינג: עוד לא הגיעה פנייה לתקצב.

<עלי בינג: אני מדבר על פנייה אלינו ולא על פנייה לוועדה.

משה גפני: יש עוד משהו?

איתן ברושי: אני רוצה להתייחס לעוטף עזה.

איתן ברושי: ראיתי ושמעתי שחברת הסיעה שלי סתיו שפיר, יש לה טענות וביקורת.

חיים ילין: היא לא נמצאת כאן.

איתן ברושי: לא אמרתי חברת הוועדה.

איתן ברושי: אמרתי חברת הסיעה.

איתן ברושי: שמעתי שאורן חזן אמר שכל חבר כנסת יכול להיות בכל ועדה, ולכן גם היא יכולה להיות.

איתן ברושי: אני אומר כאן למיקרופון ושיצטטו את זה בכל מקום.

איתן ברושי: היא לא מייצגת אותנו ואני רוצה לומר שאני תומך בהעברת הכספים.

איתן ברושי: אני מצטער על העיכוב.

איתן ברושי: אני חושב שהוא לא היה מוצדק וככל שניתן להשלים את המשימה בעוטף עזה, אנחנו שנתיים אחרי צוק איתן ואני לא מציע שיקימו ועדת חקירה על ביצוע המתחייב מצוק איתן.

איתן ברושי: לכן אני מברך ומבקש שזה יבוצע מוקדם ככל האפשר.

איתן ברושי: העיכוב לא היה צודק ואת המחיר שילמו התושבים.

חיים ילין: זה לא בגללה.

חיים ילין: אם אתה רוצה לריב אתה, תריב.

איתן ברושי: לא.

איתן ברושי: אני לא רב אתה.

חיים ילין: זה לא בגללה.

חיים ילין: זה בגלל שמשרד המשפטים ומשרד החקלאות/החטיבה להתיישבות לא הגיעו להסכם לטווח ארוך.

משה גפני: אני מודה לך.

משה גפני: אני רק רוצה להגיד שההעברה הזאת לא עוכבה כאן לחלוטין.

חיים ילין: נכון.

איתן ברושי: לא עוכבה כאן.

איתן ברושי: היא עוכבה אצל דינה זילבר.

משה גפני: לא עוכבה אצל דינה זילבר.

משה גפני: אני רוצה להסביר את זה.

משה גפני: זה לא שם.

משה גפני: בואו נתקדם.

משה גפני: אנשים מחכים לכסף.

חיים ילין: זה לא היה שם.

חיים ילין: השתמשו בכספים למשהו אחר.

משה גפני: בוועדה זה לא עוכב.

משה גפני: זה הגיע לא מכבר ואנחנו מיד מעלים את זה על סדר היום.

משה גפני: משרד המשפטים, בבקשה.

<תהילה רוט שטרן: כמו שהזכירו, הכספים לאחרונה אושרו להעברה לביצוע על ידי החטיבה להתיישבות בצורה חריגה, נוכח החיוניות של שיקום עוטף עזה והרצון שלא יעוכב המשך העבודות.

<תהילה רוט שטרן: אני חושבת שבהקשר של כל הטיפול בחטיבה להתיישבות וההתארגנות שהייתה נדרשת, אני לא חושבת שיש מקום להגיד שזה עוכב על ידי המשנה ליועץ המשפטי.

<תהילה רוט שטרן: מרגע שיצאה חוות הדעת, נאמר במפורש שיש צורך להתארגן באופן מידי לצורך התקשרות כדין עם החטיבה להתיישבות כאשר הופנתה תשומת לבם של כל הגורמים ספציפית לצורך בהתארגנות לשיקום העוטף.

<תהילה רוט שטרן: מסיבות כאלו ואחרות הדבר לא קרה ולכן כשבאמת המצב הגיע לאיזושהי נקודה שהחיוניות היא כזאת, המשנה ליועץ המשפטי החליטה שעל אף הבעייתיות במתכונת של העברת הכספים - - -

משה גפני: המשנה ליועץ המשפטי, הכוונה לדינה זילבר.

<תהילה רוט שטרן: כן.

משה גפני: אתם מאשרים את זה.

<תהילה רוט שטרן: זה אושר על ידה.

<תהילה רוט שטרן: אותם 157 מיליון להעברה.

משה גפני: תודה רבה.

משה גפני: מי בעד אישור פניות מספר 59 עד 63?

איתן ברושי: זה כולל את הגרעינים העירוניים?

משה גפני: זה כולל את כל הפנייה.

איתן ברושי: אבל לא הסבירו את זה.

איתן ברושי: יש כאן אנשים שרעבים ללחם חודשים כי לא מצאו את הפתרון להעביר להם את הכסף.

<עלי בינג: זה כולל.

איתן ברושי: אז תגידו את זה.

משה גפני: הם לא חייבים להגיד אם לא שואלים אותם.

איתן ברושי: אני שואל.

משה גפני: האם זה כולל את מה שחבר הכנסת ברושי שאל?

איתן ברושי: גרעינים עירוניים שלא קיבלו משכורות משנת 2015, אז עיכבתם את זה.

<עלי בינג: כן.

<עלי בינג: זה כולל.

משה גפני: תודה רבה.

משה גפני: מי בעד אישור הפניות?

משה גפני: מי נגד?

משה גפני: בעד – פה אחד

משה גפני: פניות מס' 59 עד 63 נתקבלו.

משה גפני: הפניות אושרו.

חיים ילין: אני החלפתי את מיקי לצורך ההצבעה.

חיים ילין: אני רוצה להודות גם לאוצר, גם למשרד המשפטים וגם ליושב ראש הוועדה על ההעברה הזריזה.

חיים ילין: תודה רבה לכם.

משה גפני: תודה.

משה גפני: אנחנו מודים לך.

משה גפני: אני עובר לחוברת של עודפי התקציב.

משה גפני: אני מבקש לדון בעודף מספר 05002 של משרד האוצר, רשות המסים.

<ניר אמסל: הפנייה התקציבית הזו מבקשת להעביר את העודפים המחויבים של סעיף 05 משנת 2015 לשנת 2016.

<ניר אמסל: זה סעיף שכולל בתוכו גם את משרד האוצר, המשרד הראשי על כל אגפיו, גם את רשות המסים וגם את היחידה הטכנולוגית של רשות המסים.

<ניר אמסל: עיקר העודפים המחויבים, כפי שאתם יודעים גם משרד האוצר וגם רשות המסים הם גופי מטה ועיקר ההוצאות שם הן הוצאות תפעוליות.

<ניר אמסל: יש להם גם הוצאות טכנולוגיות של היחידה הטכנולוגית של רשות המסים.

משה גפני: רשות המסים, זה הרבה כסף.

משה גפני: זה מאתיים מיליון שקלים.

<ניר אמסל: נכון.

<ניר אמסל: קודם כל, זה גוף מאוד גדול שמבצע פעילות רבה והוא פרוס על כל הארץ.

<ניר אמסל: יש לנו 27 פקידי שומה, שי לנו 18 תחנות מע"מ, יש לנו עוד עשר תחנות מיסוי מקרקעין.

<ניר אמסל: מדובר בהוצאות תפעוליות רבות וגם מדובר בהוצאות פיתוח טכנולוגיות עבור כל מיני פרויקטים טכנולוגיים שרשות המסים מבצעת.

משה גפני: תודה.

משה גפני: אם יש שאלות, תוכל לתת הסבר נוסף.

משה גפני: לפני כן אני רוצה לברך את משרד האוצר על דברי ההסבר.

משה גפני: באמת באופן יוצא מן הכלל, מתברר שמשרד האוצר הוא משרד טוב.

איתן ברושי: אל תמהר.

איתן ברושי: חכה עם זה.

רחל עזריה: זה בפרוטוקול.

רחל עזריה: אני רוצה להקליט את זה ולהשמיע את זה בדיוני התקציב.

מנואל טרכטנברג: יש לי שאלה.

מנואל טרכטנברג: אני רוצה להבין.

מנואל טרכטנברג: מדובר על חצי מיליארד שקלים.

מנואל טרכטנברג: זה סכום מאוד משמעותי.

מנואל טרכטנברג: דווקא מהניסיון שלי בגופי מטה אי הוודאות התפעולית היא יותר קטנה מאשר במשרדים שיש להם פעולות שמותנות בגורמים חיצוניים וכדומה.

מנואל טרכטנברג: איך אתה מסביר את חצי מיליארד השקלים האלה?

<ניר אמסל: אני מסביר את זה בשני דברים עיקריים.

<ניר אמסל: האחד, אתה צודק בכך שעיקר הפעילות שאנחנו מכירים ומדברים עליה היא גוף מטה, אבל יש לנו עוד מספר יחידות כמו לדוגמה מינהל הרכב הממשלתי שמזמין את הרכבים ולצורך העניין הוא מנהל את כל צי הרכב הממשלתי.

מנואל טרכטנברג: כמה הפער שם?

<ניר אמסל: הפער שם הוא 140 מיליון שקלים.

<ניר אמסל: מינהל הרכב הממשלתי, במיוחד בשנה שעברה, שנת 2015 - - -

מנואל טרכטנברג: את זה אני מבין.

<ניר אמסל: בתקציב המשכי, בעצם לא יכול היה לצאת בגלל עניין חוקי ולהזמין רכבים חדשים שהוא היה צריך להזמין.

מנואל טרכטנברג: זה בסדר.

מנואל טרכטנברג: זה מקובל.

מנואל טרכטנברג: 140 מיליון.

מנואל טרכטנברג: מה עם היתר?

<ניר אמסל: בנוסף יש לנו בשע"מ, היחידה הטכנולוגית של רשות המסים, פרויקטים מחשוביים שמתבצעים על פני זמן רב מאוד.

<ניר אמסל: יש לנו את הפרויקט ה-DR.

<ניר אמסל: התאוששות מאסון.

מנואל טרכטנברג: דיזסטר ריקוורינג.

<ניר אמסל: נכון.

<ניר אמסל: זה פרויקט שמתפרס על פני כמה שנים.

<ניר אמסל: יש לנו את פרויקט ה-BI.

מנואל טרכטנברג: מה לגבי DR?

מנואל טרכטנברג: מה הפער שם?

מנואל טרכטנברג: אני רוצה לומר לכם שלאור העובדה, דווקא מכיוון שזה משרד מטה, חשוב לציין מאיפה העודפים הכול כך משמעותיים האלה.

מנואל טרכטנברג: ציינת את מינהל הרכב, בסדר, אני מבין ואני מכיר את העניין.

מנואל טרכטנברג: היה צריך גם לגבי נושאים אחרים מז'ורים ולא כל פרט לציין את הפערים.

עודד פורר: הטבלה שמופיעה לפנינו, תקציב על שינוייו, אלה עודפים?

<ניר אמסל: לא.

עודד פורר: איפה העודפים שלכם שלוש שנים אחורה?

<שלומית ארליך: אנחנו מבקשים מהם לשלוח את כל הנתונים על התקציב עצמו.

<שירלי אביבי: העודפים של רשות המסים מופיעים.

עודד פורר: מופיעים רק לשנה האחרונה.

<שירלי אביבי: כי התבקשנו להציג את העודפים של השנה האחרונה שהם עולים לדיון ואת התקציב של שלוש שנים אחורה.

<שירלי אביבי: זה מה שהתבקשנו לעשות.

עודד פורר: הנוהל שאנחנו קבענו הוא שצריך להראות עודפים שלוש שנים אחורה.

משה גפני: היא אמרה.

<ניר אמסל: לא.

<ניר אמסל: מה שהתבקש זה התקציב.

עודד פורר: אני זוכר את הנוהל כי במקרה זה מה שאני ביקשתי לראות.

עודד פורר: אני רציתי לראות את גרף העודפים, האם אתם מעבירים משנה לשנה יותר ויותר עודפים או פחות ופחות עודפים.

עודד פורר: את זה אני לא יכול ללמוד מהטבלה של התקציב על שינוייו.

עודד פורר: את זה אני אמור ללמוד מהטבלה של העודפים.

עודד פורר: זה מה שביקשנו מהמשרדים.

עודד פורר: זה מה שהמשרדים הציגו.

<ניר אמסל: השינויים שיש בעודפים משנה לשנה במשרד האוצר לא נובעים מגלגול כסף כזה או אחר.

עודד פורר: אבל הם לא מוצגים בפנינו.

עודד פורר: הם היו אמורים להיות מוצגים והם לא מוצגים.

<ניר אמסל: זה מפורסם ולוועדה יש את כל הנתונים על הנושא הזה.

<ניר אמסל: לא התבקשנו להעביר את זה.

עודד פורר: זה הנוהל.

עודד פורר: אני יודע על מה התעכבנו לגבי העברת עודפים ואני יודע על מה לא העבירו כאן תקציב של משרדים במשך תקופה לא קצרה – בגלל ההתנגדות של האוצר שהמשרדים לא יציגו את העודפים ועכשיו מגיע האוצר ולא מציג את העודפים שלו.

עודד פורר: אני רוצה לראות מה העודפים שעבר משנה לשנה.

משה גפני: אתם הבאתם את ההיסטוריה לגבי כל התקציב.

<שלומית ארליך: שלוש שנים אחורנית.

משה גפני: אתם יכולים להתייחס ספציפית לגבי העניין הזה?

<ניר אמסל: אין לי את זה כאן.

משה גפני: הם הביאו את ההיסטוריה, הביאו את כל התקציב.

עודד פורר: הביאו את ההיסטוריה התקציבית אבל זה לא מה שביקשנו.

איתן ברושי: הוא צודק.

עודד פורר: בהעברת עודפים ביקשנו לראות עודפים, כמה עבר מ-2013 ל-2014, מ-2014 ל-2015 ועכשיו כאן מבקשים מ-2015 ל-2016.

עודד פורר: ביקשנו כדי שנדע אם יש גידול בעודפים או קיטון.

<ניר אמסל: השנה יש גידול בגלל הנושא שגם הסברתי אותו, נושא של שנת תקציב המשכית בשנת 2015.

עודד פורר: בהנחה שיש גידול.

עודד פורר: יש גידול או אין גידול?

<ניר אמסל: יש גידול.

עודד פורר: מה הגידול?

עודד פורר: זה לא מוצג כאן.

עודד פורר: זה בדיוק העניין.

עודד פורר: אדוני, הם באים להעברת עודפים בלי להציג את העודפים.

עודד פורר: מציגים את התקציב על שינוייו שהוא לא עודפים.

עודד פורר: בהעברות תקציביות ראוי היה אולי לראות את התקציב שלוש שנים אחורה, אבל לא בעודפים.

<ניר אמסל: אין לי כאן את המספרים.

<ניר אמסל: לא התבקשנו להעביר אותם.

עודד פורר: התבקשתם.

עודד פורר: זה הנוהל, חברים.

עודד פורר: זה הנוהל.

<ניר אמסל: העברנו את הבקשה בצורה מלאה לוועדה.

משה גפני: הם העבירו את כל התקציב.

משה גפני: אתה תוכל להביא ספציפית לגבי העודפים האלה שלוש שנים אחורנית?

עודד פורר: בלחיצת כפתור.

עודד פורר: בשיחת טלפון.

משה גפני: אתה תוכל להביא?

<ניר אמסל: אני אבדוק את זה.

<ניר אמסל: אני אחזור למשרד ואבדוק את זה.

<ניר אמסל: הוציא את זה מהמערכת ואחזיר את זה לכאן.

משה גפני: הם הביאו את ההיסטוריה של שלוש שנים לגבי התקציב כולו.

משה גפני: אני מציע שנאשר את זה בתנאי שיביאו את ההיסטוריה.

משה גפני: איך שאתם רוצים.

עודד פורר: אני חושב שדווקא בגלל שזה משרד האוצר ודווקא בגלל שיטה כזאת, התעקשות על הנוהל הזה.

עודד פורר: דווקא בגלל שהם התעקשו כל כך מול המשרדים האחרים, בסוף מגיע משרד האוצר בלי להציג את הנתונים שהמשרדים האחרים התבקשו להציג.

רחל עזריה: אבל זה לא מדויק.

רחל עזריה: הביאו הרבה מאוד נתונים.

רחל עזריה: זה לא שהם לא הביאו נתונים.

עודד פורר: יכולים להביא הרבה נתונים אבל לא את הנתונים שביקשנו.

רחל עזריה: אני חושבת שזה לא המצב.

עודד פורר: זה המצב.

רחל עזריה: לא.

רחל עזריה: זה לא נכון.

רחל עזריה: הם הביאו הרבה מאוד נתונים.

משה גפני: א צריך להפוך את זה לוויכוח.

משה גפני: אם לא תרצו, אני לא אביא את זה להצבעה.

עודד פורר: בשיחת טלפון הוא יכול לתת לנו עכשיו את העודפים.

עודד פורר: בשיחת טלפון.

רחל עזריה: זה נכון?

רחל עזריה: לא.

רחל עזריה: הוא לא יכול.

<ניר אמסל: זה לא עניין של שיחת טלפון.

<ניר אמסל: אני יכול לעשות את זה בשיחת טלפון ארוכה.

<ניר אמסל: זה עניין של עיבוד, לבדוק, צריך לעשות על זה איזושהי עבודה.

עודד פורר: אני לא אוהב שמספרים לי סיפורים.

משה גפני: אני מציע שנאשר את זה.

משה גפני: תגיש רביזיה ואני לא אביא את הרביזיה להצבעה.

משה גפני: הוא יעביר אלינו את הנתונים האלה ואז תבטל את הרביזיה.

עודד פורר: בסדר.

עודד פורר: מקובל.

משה גפני: אגב, אני רוצה את אותו דבר גם בקיצוץ הרוחבי, שם יש את בתי הספר הכנסייתיים.

משה גפני: אני רוצה גם שם להשלים את ההסבר.

משה גפני: אני לא יכול להביא את זה.

משה גפני: אני רוצה להביא את זה מיד בתחילת השבוע.

משה גפני: מי בעד אישור הודעה מספר 05002?

משה גפני: מי נגד?

משה גפני: בעד – פה אחד

משה גפני: הודעה מס' 05002 נתקבלה.

משה גפני: הבקשה אושרה.

עודד פורר: רביזיה.

משה גפני: רביזיה של חבר הכנסת עודד פורר.

משה גפני: אני מבקש שתביא לנו את ההיסטוריה ואז הוא יסיר את הרביזיה.

עודד פורר: הוא יכול לשלוח את זה במייל עוד היום.

משה גפני: בסדר.

אחמד טיבי: אדוני, משרד החקלאות כבר עבר?

משה גפני: כן.

אחמד טיבי: רשות הבדואים?

משה גפני: לא.

משה גפני: אני חושב שזה בהמשך.

<שלומית ארליך: יש את זה כאן.

משה גפני: אם כן, זה עבר.

אחמד טיבי: אם כן, רביזיה.

אחמד טיבי: אני מתכוון לדף האחרון כאן.

משה גפני: זה עוד לא עבר.

משה גפני: אחמד, אתה לא מגיש על זה רביזיה.

משה גפני: אני עובר לפנייה מס' 08001 – משרד המשפטים.

<אייל טולדו: אגף תקציבים, משרד המשפטים.

<אייל טולדו: הפנייה נועדה להעביר עודפים מחויבים בסעיף 08 משנת 2015 לשנת 2016.

משה גפני: הפנייה השנייה בעודפים, עמוד 4.

עודד פורר: גם כאן אותה הערה.

<שלומית ארליך: זה נמצא.

<אייל טולדו: הפנייה נועדה להעביר את העודפים המחויבים משנת 2015 לשנת 2016.

<אייל טולדו: סעיף 08 הוא סעיף שכולל בתוכו מספר גופים, ביניהם משרד המשפט הראשי, רשות האכיפה והגבייה והנהלת בתי המשפט.

<אייל טולדו: כמו בסעיפים הקודמים, מדובר בסעיף מינהלי ולכן רוב העודפים יעברו מפעילות שוטפת.

מנואל טרכטנברג: אדוני היושב ראש, אני חושב שחבר הכנסת עודד פורר צודק.

מנואל טרכטנברג: כלומר, אני רוצה להבחין.

מנואל טרכטנברג: אני מעוניין להעביר את זה אבל לא יכול להיות ששוב פעם - - -

עודד פורר: בסעיף 1 הם מפרטים את זה בכללי.

עודד פורר: במלים.

מנואל טרכטנברג: כן, אבל לא בפרטי.

מנואל טרכטנברג: על מה ההתעקשות שעודד העלה, ובצדק?

עודד פורר: בסעיף 1 מופיעה ההיסטוריה.

משה גפני: אני לא עברתי על זה, אבל היא אומרת שיש.

מנואל טרכטנברג: לא בפרטים.

מנואל טרכטנברג: לא בפירוט.

מנואל טרכטנברג: אני רוצה להזכיר לעצמנו על מה מדובר.

מנואל טרכטנברג: האם יש משהו שיטתי בעודפים האלה שמתגלגלים משנה לשנה פר תכנית או שמא באמת הרי עודפים אמורים להיווצר לא בצורה מתוכננת אלא כתוצאה משינויים שחלים על פני השנה.

משה גפני: לפעמים זה מתוכנן.

מנואל טרכטנברג: אבל אם זה חוזר אחורה שלוש שנים, יש משהו שיטתי.

מנואל טרכטנברג: אנחנו חייבים לדעת את זה.

מנואל טרכטנברג: אני לא רוצה לעכב שום דבר חלילה, אבל אנחנו חייבים לדעת.

עודד פורר: כאן אין בעיה כי זה מוצג בכללי.

עודד פורר: זה לא מוצג בפירוט.

<שלומית ארליך: אנחנו נקפיד על זה יותר.

<שלומית ארליך: לפעמים יש אולי בלבולים בין המשרדים כי בהעברות אנחנו מבקשים את כל התקציב ובעודפים אנחנו מבקשים רק את ההיסטוריה של העודפים.

<שלומית ארליך: משרדים לפעמים שולחים את כל הפירוט הרחב של כל התקציב על שינוייו.

<שלומית ארליך: אנחנו נקפיד באמת שתהיה ההתייחסות הפרטנית לגבי העודפים בשלוש השנים האחרונות.

משה גפני: מי בעד אישור הודעה מספר 08001?

משה גפני: מי נגד?

משה גפני: בעד – פה אחד

משה גפני: הודעה מס' 08001 נתקבלה.

משה גפני: הבקשה אושרה.

מנואל טרכטנברג: אדוני היושב ראש, אני מבקש שתגיד אמירה.

משה גפני: אני אומר.

משה גפני: על פי הנוהל צריך להביא בעודפים את ההיסטוריה של התכנית שלוש שנים אחורה.

<שלומית ארליך: המשמעות היא שכל המשרדים יישרו קו.

<שלומית ארליך: אנחנו אומרים את זה גם בטלפון ועושים שיחות עם כולם אבל בעצם כאשר מדובר בעודפים, צריך להביא התייחסות לתכניות המרכזיות בשלוש השנים האחרונות להיסטוריית העודפים.

<שלומית ארליך: כאשר מדובר בהעברה תקציבית, מעבירים שנה אחת אחורה והתייחסות לתכניות המרכזיות אבל לכל התקציב על שינוייו.

מנואל טרכטנברג: נכון.

משה גפני: תודה רבה.

משה גפני: אנחנו עוברים להודעה של משרד הביטחון, מספר 15005.

<מתי ישראל: פנייה זו נועדה להעביר עודפים מתקציב שנת 2015 לשימוש בתקציב שנת 2016 בתקציב מערכת הביטחון בסך 310 מיליון שקלים ו-115 אלפי שקלים.

משה גפני: איזה סעיף?

<מתי ישראל: סעיף 15, סעיף תקציב הביטחון.

משה גפני: רבותיי, אין פירוט ואין הסבר.

<מתי ישראל: פרטים מלאים יימסרו בוועדות המשנה הרלוונטיות.

משה גפני: אין פירוט על ההודעה הזאת.

משה גפני: הפירוט המלא יינתן בוועדות המשנה ובוועדה המשותפת של ועדת חוץ וביטחון וועדת הכספים או יותר נכון, ועדת הכספים וועדת החוץ והביטחון כפי שמופיע בתקנון.

משה גפני: על כן אני מבקש לאשר את ההודעה הזאת וההסבר יינתן בוועדות הללו שציינתי.

משה גפני: מי בעד אישור הודעה מספר 15005?

משה גפני: מי נגד?

משה גפני: בעד – פה אחד

משה גפני: הודעה מס' 15005 נתקבלה.

משה גפני: ההודעה אושר.

משה גפני: הודעה מספר 23003, משרד הרווחה.

משה גפני: פריצקי, בבקשה.

משה גפני: התקציבן המיתולוגי של משרד הרווחה.

<חנן פריצקי: מהבוקר יש תיקון – משרד העבודה, הרווחה והשירותים החברתיים.

<חנן פריצקי: בוקר טוב.

<חנן פריצקי: הפנייה נועדה להעביר עודפי משרד הרווחה מהשנים 2015 ל-2016.

<חנן פריצקי: אנחנו מדברים על שמונים אחוזים, על 762 מיליון שקלים.

<חנן פריצקי: מסרנו לוועדה הסברים ויש טבלה מפורטת של כל ההסברים לגבי העודפים, אפילו בארבע השנים האחרונות עם השינויים הרלוונטיים בכל סעיף וסעיף כולל השינויים וכולל ההסברים מדוע זה קרה.

עודד פורר: משרד האוצר אישר לכם להציג את זה?

משה גפני: לא.

משה גפני: אל תענה.

משה גפני: עכשיו אתה מסבר אותי בין המשרדים.

<חנן פריצקי: לצערי הרב יש אכן גידול בעודפים משנת 2015 והסיבה המרכזית היא בגלל שאישור התקציב נעשה בסוף שנת התקציב וכתוצאה מכך התעכבו הרבה מאוד הסדרים והסכמים שגולגלו לשנה הזאת.

<חנן פריצקי: כמו כן יש לנו החלטות ממשלה גדולות, בעיקר החלטת ממשלה לגבי צוק איתן, וקיבלנו אישור לגביה להתייחס ולממש אותה עד סוף שנת 2016.

<חנן פריצקי: לכן העודפים גבוהים.

<חנן פריצקי: אנחנו משתדלים השנה מאוד לעשות קיצוץ מאוד גדול בעודפים ואני מאוד מקווה שזה יקרה.

<חנן פריצקי: לאור העברות תקציביות זה קצת מסובך אבל אנחנו משתדלים.

משה גפני: מה זאת אומרת לאור ההעברות התקציביות?

משה גפני: לאור זה שזה מתעכב.

<חנן פריצקי: לאור זה שזה מתעכב, לאור זה שאין העברות מהבחינה הזאת.

משה גפני: יש.

<חנן פריצקי: עכשיו יש.

<חנן פריצקי: אני חייב לומר הערה מקצועית לפרופסור טרכטנברג לגבי הקטע של העניין השיטתי.

<חנן פריצקי: לצערי הרב העודפים, כן יש בהם משהו שיטתי.

<חנן פריצקי: יש בעיות מבניות שגורמות לכך שהעודפים יעברו משנה לשנה בחלק מהנושאים בגלל בעיה של איך שבנוי תקציב המדינה.

<חנן פריצקי: למשל, החודשיים-שלושה אחרונים לעולם לא משולמים בשנת התקציב הרלוונטית ועוברים לשנה שלאחר מכן.

<חנן פריצקי: זה דבר שהוא מבני והוא תמיד יקרה בסעיפי תחזוקה.

<חנן פריצקי: זה סעיף ראשון.

<חנן פריצקי: הסעיף השני הוא כל סיפור ההסכמים.

<חנן פריצקי: במידה ואתה מחויב על ידי החשב הכללי לחתום על הסכמים שחלק מההסכמים נעשה במהלך השנה ולחתום על שנה, שגם את זה אנחנו מנסים למנוע, או לעשות את זה לפחות להתחלת שנה שלאחר מכן – באופן מובנה אתה מגלגל עודפים משנה לשנה ואלה לא יתרות אלא אלה עודפים וצריך לשים לב לזה.

<חנן פריצקי: לכן להתמודד עם בעיית העודפים באופן מבני במשרדים, זאת סוגיה מאוד מאוד לא פשוטה.

עודד פורר: זאת סוגיה שבסוף היא מפריעה לפעילות המשרד.

<חנן פריצקי: חד משמעית.

עודד פורר: אם החשב הכללי היה מאפשר לך לעשות הסכמים שהם לא לשנה אלא לשנה ושלושה חודשים או לשנה וארבעה חודשים לפעמים, היית פותר לך את סוגיית העודפים בחלק מהמקרים ואני בטוח שגם בעודפים שלך אפשר.

עודד פורר: זה ברור שאי אפשר לגמרי, ברור שיש תכנית שלפעמים היא מספטמבר עד ספטמבר, אבל יש חוזים שלפעמים הם סתם מספטמבר עד ספטמבר כשהם יכולים להיות מינואר עד דצמבר.

<חנן פריצקי: חד משמעית.

<חנן פריצקי: אני מסכים לחלוטין.

<חנן פריצקי: אנחנו במקרה הזה באמת מנסים ליישר את הקו כדי שההסכמים יהיו מעכשיו עד ינואר.

עודד פורר: אני אספר לך מי סובל יותר בעניין הזה.

עודד פורר: מי שסובל זה הספק שלך שלפעמים מוצא את עצמו מחכה 180 ימים כדי לקבל את הכסף בשוטף שישים.

<חנן פריצקי: צודק.

מנואל טרכטנברג: אני רוצה להגיד שתי אמירות.

מנואל טרכטנברג: אנחנו נמצאים בתהליך של בוא נקרא לו למידה איך לנהל את הסיפור הזה של העודפים וההעברות וגם של בניית אמון הדדי.

מנואל טרכטנברג: אני אצביע בעד אבל אני רוצה להגיד מה לא נכון במה שמסרתם.

מנואל טרכטנברג: יש שתי צורות למסור אינפורמציה רלוונטית כאשר האחת היא לא למסור והצורה השנייה היא למסור יותר מדי.

מנואל טרכטנברג: הטבלה הזאת, ברור לחלוטין שאף אחד מאתנו לא יכול לעבור עליה בצורה אינטליגנטית.

מנואל טרכטנברג: אין שום דרך.

מנואל טרכטנברג: אתה רואה את הדינמיקה של הדיון כאן.

מנואל טרכטנברג: אני לא אומר את זה בצורה מתריסה חלילה.

מנואל טרכטנברג: לא התכוונת לזה.

מנואל טרכטנברג: מה שאנחנו רוצים, זה מאוד פשוט.

מנואל טרכטנברג: זאת יכולת בצורת ההתנהלות שלנו, לא בעולם אידיאלי ולא בעולם מעוות, שלא תהיה אחרת.

מנואל טרכטנברג: אנחנו מבקשים שאפשר יהיה בתוך מספר דקות לקבל מושג על סמך אינפורמציה על מה שקורה.

מנואל טרכטנברג: מהטבלה הזאת אני לא לומד את זה.

מנואל טרכטנברג: לכן אני מציע לעתיד, לא לעכשיו, שתביאו בשני עמודים אינפורמציה על הסכומים המרכזיים בדיוק כדי ללמוד מה שאתה ציינת בעצמך על אותם עודפים שנוצרים באופן מובנה ועודפים שלא נוצרים באופן מובנה וזה כדי שנוכל לעזור לכם, למשרדים, והרי זאת כל הכוונה, לפחות שלי.

מנואל טרכטנברג: שנוכל לעזור למשרדים להתנהל בצורה יותר טובה.

<חנן פריצקי: מכיוון שלא היה לנו מושג מה לעשות, עשינו את שני הדברים.

<חנן פריצקי: מצד אחד יש לך כאן טור שנותן לך הסבר כמעט על כל תקנה ותקנה ומצד שני יש לך טור שמסביר את זה ברמה אגפית ונותן לך הסברים, דווקא מכיוון שרצינו להימנע מלהגיע לכאן ולחזור בחזרה.

<חנן פריצקי: \

מנואל טרכטנברג: אני אומר לך שאתה מבין.

<חנן פריצקי: אני מבין לגמרי.

מנואל טרכטנברג: ביקשתי שני עמודים כדי שנוכל לעזור לכם ולא לצורך דבר אחר.

עודד פורר: שאלות.

עודד פורר: ראשית, אני חושב שמבחינת הפירוט, אתם הבאתם פירוט שהוא מצוין והוא ברור ונהיר.

עודד פורר: אני לא מצליח להבין, גם מהדברים שאמרת, ואני רואה גם כאן את הגרירה של העודפים על ארנונה משרדים ראשיים.

עודד פורר: למה צריך להיות בזה?

<חנן פריצקי: בדיוק מאותה סיבה.

<חנן פריצקי: את החודשים נובמבר-דצמבר לא נותנים.

עודד פורר: למה?

<חנן פריצקי: כי לא נותנים לנו.

<חנן פריצקי: כי מבחינה זאת אתה צריך לחכות לספק שיגיש לך תשלום, שיגיש לך קבלות.

עודד פורר: נכון.

עודד פורר: ארנונה.

<חנן פריצקי: ארנונה, חשמל, מים, כל הדברים האלה, לגבי תשלום נובמבר-דצמבר.

<חנן פריצקי: בעודפים ניסינו גם עם אגף תקציבים לעבוד על זה.

<חנן פריצקי: יש המון בעיות מבניות שחייבים לטפל בהן ואחת מהן היא תשלום באותה שנת תקציב.

עודד פורר: אני חייב לומר בהקשר הזה מול הרשויות המקומיות.

עודד פורר: אני לא רואה שום סיבה שמשרדי הממשלה שיודעים מה הארנונה שלהם לא ישלמו שנה מראש את הארנונה.

<חנן פריצקי: זו בעיה של איך מתנהל תקציב המדינה ומה מותר ומה אסור לשלם.

רחל עזריה: אני מצטערת, די, שחררו אותם.

רחל עזריה: מספיק.

עודד פורר: את יכולה ללכת.

עודד פורר: אם משעמם לך, את יכולה ללכת.

רחל עזריה: לא.

רחל עזריה: זה לא עניין של משעמם.

רחל עזריה: סליחה, יש לי אחריות למשרדים האלה.

עודד פורר: גם לי יש אחריות למשרד.

רחל עזריה: אתה כל פעם חוזר.

עודד פורר: יש לי רצון לשאול את השאלות ולהבין.

רחל עזריה: אל תצעק עלי.

רחל עזריה: אתה לא תצעק עלי.

רחל עזריה: סליחה, כבוד היושב ראש, אני לא מוכנה לזה.

רחל עזריה: הוא לא ישב ויצעק עלי.

עודד פורר: - - מה מוצא חן בעיניך ומה לא מוצא חן בעיניך.

רחל עזריה: אני מצטערת, מה זה אמור להיות?

עודד פורר: זה לא מקובל.

משה גפני: אבל לשם מה זה עכשיו?

עודד פורר: כל פעם יש לה הערות אם חבר כנסת שואל שאלות.

משה גפני: אני מאפשר לך.

עודד פורר: אם לא מוצא חן בעיניה השאלות שלנו, את מוזמנת לעזוב.

עודד פורר: את יכולה לצאת.

עודד פורר: אין שום בעיה.

רחל עזריה: אני לא מוכנה לדיון הזה.

עודד פורר: את יכולה ללכת.

רחל עזריה: תוציא אותו.

רחל עזריה: מה זאת האמירה הזאת?

עודד פורר: חוצפה.

רחל עזריה: אני רוצה להגיב.

משה גפני: אני אתן לך, אבל לפני כן אני רוצה לומר כי אני לא רוצה לעכב את אנשי משרד האוצר.

משה גפני: אנחנו עוברים את הגל הראשון של ההעברות ושל העודפים.

משה גפני: אני מתכוון בפגרה, כפי שאמרתי, יש פעמים שיש פחות הסבר ויש פעמים שיש עודף הסבר.

משה גפני: אני לא יכול לעכב את הנושא של המשרדים.

משה גפני: אני רוצה לשבת עם משרד האוצר, כמובן גם עם חברים בוועדה, במהלך הפגרה כדי ללמוד את הנוהל, האם הנוהל עומד במה שאנחנו רצינו או לא.

רחל עזריה: אני מצטערת, זה לא מקובל עלי.

רחל עזריה: אני מבקשת להגיב.

רחל עזריה: אני לא מוכנה לזה.

משה גפני: אני אתן לך.

משה גפני: אמרתי שאני אתן לך אבל אני רוצה לשחרר את אנשי האוצר.

משה גפני: אנחנו נסיים את ההעברות ואת העודפים שהיו בגל הראשון ואני מבקש את דברי ההסבר גם לקיצוץ הרוחבי ואני רוצה להביא את זה בתחילת השבוע.

משה גפני: אני מבקש שתלמדו את העניין הזה.

אחמד טיבי: דברי ההסבר לנושא שלנו בנצרת הועברו לכם.

<שלומית ארליך: לא.

<שלומית ארליך: הוא מדבר על ההפחתה הרוחבית.

משה גפני: אנחנו מדברים על אותו דבר.

משה גפני: על ההפחתה הרוחבית.

משה גפני: זה נמצא שם.

אחמד טיבי: מה הצפי?

משה גפני: זה מה שאני אומר לאנשי משרד האוצר.

משה גפני: אני רוצה להשלים את דברי ההסבר ולהביא את זה בתחילת השבוע.

משה גפני: אני יודע שאתם חוששים או אצלכם יש כאלה שחוששים מיצירת תקדים, שיצטרכו להביא הרבה דברי הסבר.

משה גפני: זאת לא יצירת תקדים אלא זה יהיה בדיון שאנחנו נקיים אותו והוא יובא לכאן לדיון בוועדת הכספים.

משה גפני: אנחנו נלמד את הלקחים גם מעודף הסבר או גם מפחות הסבר וביחד אנחנו נקבל החלטה האם אנחנו משנים את הנוהל, האם אנחנו מפחיתים, האם אנחנו מעלים.

משה גפני: אני מבקש לסיים את כל ההעברות והעודפים של מה שנמצא בגל הזה.

<ניר אמסל: הבנתי.

<ניר אמסל: אני רק רוצה להגיד שאנחנו מנסים לעבוד לפי הנוהל וכמו שאמרת, זה יהיה ברור.

<ניר אמסל: אבל גם כשעובדים לפי הנוהל, ומה שהיה כאן הוא דוגמה טובה, הדיון על עודפים מחויבים בסופו של דבר של משרד, לא זכורה לי פנייה שאני העברתי עם כל כך הרבה דברי הסבר.

משה גפני: נכון.

משה גפני: אני מסכים.

<ניר אמסל: דברי הסבר מפורטים ומי שהיה עובר על זה, היה יודע בדיוק מה הפעילות של המשרד.

משה גפני: לכן גם היועצת המשפטית אישרה את זה.

<ניר אמסל: עדיין הצלחנו למצוא סיבה מה לא הצלחנו להעביר, למרות שהעברתי כבר פניות עודפים אחרות של משרדים אחרים שלא כללו את השינוי בגידול כי זה לא התבקש.

<ניר אמסל: אני אחזור למשרד ואני אעשה את העבודה ונעביר את המידע הזה.

משה גפני: אני רק רוצה שתאמר במשרד – הם גם יודעים את זה, דיברתי אתם – שאנחנו נקיים על זה דיון במהלך הפגרה ואנחנו נראה.

משה גפני: שלא יהיה יותר מדי הסבר.

משה גפני: הסבר הוא תמיד טוב אבל הוא מעכב העברות והוא מעכב נושאים חיוניים של משרדי הממשלה השונים ומצד שני גם אתם צריכים לדעת שיש לכם עבודה בעניין הזה.

משה גפני: אנחנו בדור אחר מזה שהיינו בו לפני כמה שנים.

משה גפני: היום כל הנושא שאנשים מתעניינים יותר, רוצים לדעת יותר פרטים, צריך להפנים את העובדה הזאת.

משה גפני: לי כיושב ראש הוועדה היה קל כמו שהיה בכנסת ה-18, מגיעות העברות, אני מאשר את זה בחצי שעה ונגמר העניין.

משה גפני: אנחנו לא שם.

משה גפני: אני מודה לכם.

משה גפני: תודה רבה.

משה גפני: רחל עזריה, בבקשה.

רחל עזריה: עמיתי פורר, אני חושבת שיש לך זכות לשאול כל שאלה שאתה רוצה ואף אחד לא יכול לקחת ממך את הזכות הזאת.

רחל עזריה: אני חושבת שבמידה הזאת יש לנו גם אחריות.

רחל עזריה: אנחנו לא חייבים להביא את משרד הרווחה ולכדרר אותם פעם אחר פעם ולשאול שאלות שאין תשובות עליהן כי זה בכלל לא קשור אליהם.

רחל עזריה: אני חושבת שהתנהגות כזאת כל פעם כלפי משרד הרווחה גובלת בבריונות.

רחל עזריה: אנחנו לא יכולים פעם אחר פעם – וזה מה שאנחנו עושים – ואני מקבלת פניות ממשרד הרווחה על כך שהם לא מצליחים להתקדם כי אנחנו מכדררים אותם.

רחל עזריה: אז נכון, מותר לשאול כל שאלה, לכל חבר כנסת מותר לשאול כל שאלה ומותר לך גם לצעוק עלי ומותר לך לצעוק עלי באוזן, מותר לך להתנהג כך, אין שום בעיה.

רחל עזריה: זאת זכותך המלאה.

רחל עזריה: אבל יש לנו אחריות כלפי משרדי הממשלה ועל אחת כמה וכמה כלפי משרד הרווחה.

<קריאה: הייתה להם שנה קשה מאוד.

רחל עזריה: נכון, הייתה להם שנה קשה.

רחל עזריה: אני מקבלת פניות ממשרד הרווחה.

רחל עזריה: אנחנו לא משחררים להם תקציבים, אנחנו לא נותנים להם לעשות את העבודה שלהם עם הנערים בסיכון.

רחל עזריה: עם כל הכבוד לנוהל ועם כל הכבוד לזה שמותר לנו לשאול את כל השאלות, זה לא הסיפור.

רחל עזריה: יש לנו אחריות על אותם ילדים ועל אותם נערים בסיכון ועל אותן משפחות שמשרד הרווחה מטפל בהם.

רחל עזריה: אני מבקשת שניקח גם את זה בחשבון, עם כל הכבוד לזכויות שלנו.

רחל עזריה: יש גם זכויות לאזרחי מדינת ישראל ולא רק לחברי הכנסת.

מיקי לוי: אומר החשב המאוד ותיק והמאוד מקצועי שפעם ראשונה זה הגיע לכאן.

רחל עזריה: לא נכון.

משה גפני: הוא היה כאן כמה פעמים.

רחל עזריה: זה לא נכון.

רחל עזריה: אנחנו מכדררים אותם.

רחל עזריה: אני לא מוכנה לכדרר את משרד הרווחה.

מיקי לוי: לא יכולנו לקבל את זה.

מיקי לוי: אנחנו לא חותמת גומי.

מיקי לוי: מעבירים כאן מיליארדי שקלים בלי לדעת מה?

רחל עזריה: זה לא היה בלי לדעת מה.

רחל עזריה: כל פעם רצינו עוד מידע ועוד מידע ועוד מידע, ואני מצטערת, בסוף האחריות שלנו היא מורכבת.

רחל עזריה: יש לנו גם אחריות לפקח ויש לנו גם אחריות לאפשר למשרדים לעשות את העבודה ואנחנו צריכים למצוא את האיזונים.

רחל עזריה: אני חושבת שבתקופה האחרונה קצת איבדנו את האיזונים.

רחל עזריה: יש משרדים, לא נורא, יסתדרו, אבל משרד הרווחה הוא לא משרד כזה.

רחל עזריה: אין להם תקציב גדול, יש להם אחריות ממש לאנשים הכי מסכנים במדינת ישראל ואני לא מוכנה לפגוע במשרד כזה.

רחל עזריה: זה גם חלק מהאחריות שלנו.

רחל עזריה: זה מה שאני אומרת וזאת לא פעם ראשונה.

רחל עזריה: גם בפעם שעברה כשהתחיל הבלגן עם משרד הרווחה, אני אמרתי שאני לא מוכנה לזה.

רחל עזריה: יש גבול.

רחל עזריה: יש לנו כבוד כחברי כנסת ויש לנו זכויות כחברי כנסת, אבל אנחנו צריכים כחלק מהכבוד והזכויות לדאוג לאותם ילדים מסכנים

עודד פורר: אדוני, אני חייב לומר בהקשר הזה.

עודד פורר: גברתי כאן מלינה על צעקות בעוד היא צועקת.

עודד פורר: אם לא היית מתפרצת לשאלות ששאלתי את משרד הרווחה, היית גם מבינה שהשאלות הן כאלה כדי לסייע למשרד הרווחה לעבוד מול האוצר כי חלק מהעודפים האלה נגרמים כתוצאה מפעילות של האוצר שמפריעה למשרדים לעבוד.

עודד פורר: אם היית מבינה קצת, היית מבינה שגם העודפים האלה והרעה החולה הזאת, היא זאת שפוגעת ולא זה שאנחנו שואלים שאלות.

עודד פורר: אז במקום לצרוח ולהאשים שצורחים, טלי קורה מבין עיניך.

רחל עזריה: תודה.

אחמד טיבי: עכשיו עוברים לסעיף הבא.

מיקי לוי: לא.

מיקי לוי: מילה אחת.

מיקי לוי: אני עומד על זכותי.

מיקי לוי: בפעם הקודמת, שתדעי, פשוט לא קיבלנו את זה כי לא הביאו לפי הנוהל שהוועדה הזו קבעה.

מיקי לוי: אף אחד לא מכדרר אותם.

מיקי לוי: אני חושב שיש כאן תמימות דעים בנוגע למשרד הרווחה כי הכספים הולכים למטרות קדושות.

רחל עזריה: נכון.

משה גפני: מי בעד אישור ההודעה?

משה גפני: מי נגד?

משה גפני: בעד – פה אחד

משה גפני: הודעה מס' 23003 נתקבלה.

משה גפני: ההודעה התקבלה.

אחמד טיבי: שאלתי לגבי משרד החקלאות.

אחמד טיבי: הגעתי באיחור, אני מתנצל.

אחמד טיבי: יש כאן נציג של משרד החקלאות?

משה גפני: כן.

אחמד טיבי: האם הועברו כספים לעיר רהט?

משה גפני: זה בפנייה שעוד לא הגענו אליה.

אחמד טיבי: לא בטוח.

אחמד טיבי: אומרים לי שהעבירו.

אחמד טיבי: זאת רשות פיתוח בדואים וכולי.

<קריאה: אתה מדבר על הבריכה ברהט?

אחמד טיבי: כן.

<קריאה: זה בפנייה של משרד השיכון.

אחמד טיבי: עבר או לא עבר?

<קריאה: ההודעה של משרד השיכון עוד לא עברה.

מיקי לוי: עכשיו תישאר כאן עד שזה יעבור.

משה גפני: הודעה מספר 33008, משרד החקלאות.

<עלי בינג: מדובר בפנייה של עודפים משוריינים.

<עלי בינג: הפנייה נועדה להעביר סך של 19,379 אלפי שקלים, עודפים משוריינים משנת 2015 לשנת 2016.

<עלי בינג: מפורט לפי התכניות בפנייה ואת הפירוט של העודפים העברנו כבר בפניית העודפים הגדולה של משרד החקלאות, השוואה בין השנים וניתן פירוט כאן גם על ידי המשרד לגבי העודפים הספציפיים הללו.

משה גפני: שאלות.

סתיו שפיר: אני מתנצלת שהגעתי עכשיו אבל ניהלתי ישיבה בוועדת השקיפות.

סתיו שפיר: רציתי להפנות שאלה למשרד החקלאות, גם בנוגע להעברה שכבר אושרה כאן שחלק ממנה היא העברה מאוד מאוד חשובה לעוטף עזה ועליה, מפנייה שעשיתי ליועץ המשפטי לממשלה, גם היה אישור של היועץ.

סתיו שפיר: חלק מההעברה הזאת, בהיקף של מעל עשרים מיליון שקלים, בכלל לא עובר לחטיבה אלא מועבר למשרד החקלאות ונראה שיש איזושהי בעיה בפנייה כפי שהועברה לחברי הוועדה.

משה גפני: על השאלות האלה ענו כאן.

משה גפני: את מדברת על עוטף עזה והחטיבה להתיישבות?

סתיו שפיר: העברה שהוצגה כהעברה לעוטף עזה והחטיבה להתיישבות.

משה גפני: נכון, הוא הוצגה.

סתיו שפיר: חלק מהכסף, 57 מיליון שקלים, היה אמור להגיע לעוטף עזה.

סתיו שפיר: שוב, אני באופן אישי חושבת שלא צריך להעביר את זה דרך החטיבה להתיישבות אלא להעביר את זה ישירות לרשויות בעוטף עזה.

עודד פורר: כבר הצבענו על זה.

משה גפני: הצבענו על זה.

משה גפני: זה היה בדיון.

סתיו שפיר: אתם הגדרתם בפנייה שהגיעה אלינו שיש אישור של היועץ המשפטי על כל ההעברה הזאת.

משה גפני: נכון.

משה גפני: הייתה כאן הנציגה שלו והיא אמרה.

סתיו שפיר: נציגה של מי?

משה גפני: של משרד המשפטים.

משה גפני: בגלל המכתב שלך ביקשתי שבפנייה הזאת יהיה גם נציג משרד המשפטים.

משה גפני: יש את נציג משרד החקלאות ואת נציגי משרד האוצר.

משה גפני: נציג משרד האוצר הסביר באריכות וענה לשאלות.

משה גפני: נציג משרד החקלאות הסביר וענה לשאלות.

משה גפני: אני שאלתי את נציגת משרד המשפטים תהילה רוט האם יש בעיה בעניין הזה מבחינה משפטית ואני מבקש לדעת את עמדתם.

משה גפני: היא הסבירה באריכות והיא אמרה שהם אישרו את ההעברה הזאת.

משה גפני: אני רוצה לתת לך גם עצה ציבורית ולא רק נוהלית.

סתיו שפיר: רגע.

סתיו שפיר: לפני העצות.

סתיו שפיר: בתגובה שלהם, במכתב שהם שלחו אלי שהגיע אתמול מאוד מאוחר בלילה, הם כתבו שיש אישור על 57 מיליון שקלים מתוך שמונים מיליון.

משה גפני: אני לא מכיר את המכתב.

משה גפני: הייתה כאן הנציגה של משרד המשפטים.

משה גפני: אני לא מכיר את המכתב ששלחו אליך.

סתיו שפיר: הוא נשלח גם אליך.

משה גפני: אני לא מכיר את זה.

משה גפני: לא קיבלתי.

סתיו שפיר: השאלה שלי היא איפה עובר יתר התקציב.

משה גפני: הסבירו את הכול.

משה גפני: אני לא אפתח את זה עכשיו מחדש.

משה גפני: הכול הוסבר.

סתיו שפיר: זה היה לפני עשר דקות.

סתיו שפיר: לאן עובר יתר התקציב?

משה גפני: לא עשר דקות.

עודד פורר: אם היית יודעת מה עברנו כאן בחצי השעה האחרונה.

משה גפני: זאת הייתה ההעברה הראשונה.

סתיו שפיר: מאיפה מועברים ה-23 מיליון שקלים.

<אסף לוי: למשרד החקלאות, לתקציב פיתוח הכפר דרך הרשות לתכנון.

<אסף לוי: אם לא יהיה הסדר כנדרש עם החטיבה להתיישבות, זה יעבור דרך נוהל פיתוח הכפר, דרך המועצות האזוריות.

סתיו שפיר: לאן?

משה גפני: סתיו, אין נוהל כזה.

משה גפני: אנחנו פועלים על פי הנוהל.

סתיו שפיר: זה בכלל לא קשור לנוהל.

משה גפני: לא.

משה גפני: זה קשור ועוד איך.

משה גפני: יש עוד נהלים.

סתיו שפיר: זה עובר לעוטף עזה או לא עובר לעוטף עזה?

משה גפני: לא.

משה גפני: לא לענות.

סתיו שפיר: אבל זאת השאלה.

משה גפני: אין שאלה.

סתיו שפיר: מאוד מפליא אם השאלה לא נשאלה.

משה גפני: לא נשאלה.

משה גפני: המציאות היא שהיה כאן דיון ארוך על העניין הזה.

משה גפני: יש נוהל שאחרי שמצביעים לא פותחים שאלות מחדש.

משה גפני: יש לך שאלות, תשאלי אותן.

סתיו שפיר: לא, סליחה, אפשר גם להגיש רביזיה ולפתוח מחדש.

סתיו שפיר: אני לא מגישה כרגע רביזיה אלא אני שואלת שאלה.

סתיו שפיר: איפה נמצאים 23 מיליון השקלים האחרים.

סתיו שפיר: הוא אומר לי פיתוח הכפר וזה לא עוטף עזה.

סתיו שפיר: אני שואלת איפה פיתוח הכפר, שאלה מאוד פשוטה, ולמה זה הוצג כחלק מההעברה הזאת לעוטף עזה.

<אסף לוי: זה לא הוצג כעוטף עזה.

סתיו שפיר: כך זה הוצג בפנייה שלי.

<עלי בינג: מה שהוסבר בוועדה גם בבוקר זה שה-23 מיליון שקלים הללו, אלה 23 מיליון שהיו בבסיס התקציב של החטיבה להתיישבות לפני הנחיית היועץ המשפטי לממשלה.

<עלי בינג: זאת אומרת, בשנת 2014.

<עלי בינג: בסיס התקציב של החטיבה להתיישבות לא נלקח מפעילות ההתיישבות בגלל ההנחיה של היועץ המשפטי לממשלה אלא הועבר לבסיס משרד החקלאות.

<עלי בינג: מכיוון שכרגע התקנה הזאת הפכה להיות תקנת הרשאה, גם ה-23 מיליון הללו הפכו להיות 23 מיליון בהרשאה.

סתיו שפיר: לאן?

<עלי בינג: עוד לא נקבע.

<עלי בינג: אם יהיה הסכם עם החטיבה להתיישבות - - -

משה גפני: סתיו, זה לא בסדר.

משה גפני: אני מעכב עכשיו העברות של משרדים אחרים בגלל ההתנהלות הזאת.

סתיו שפיר: שים לב שהגיע לידי חברי הכנסת דבר מוטעה.

סתיו שפיר: זה לא משנה אם יש נוהל, אם לא אוכפים את הנוהל.

סתיו שפיר: הגיע אלינו מידע מוטעה על ההעברה הזאת.

סתיו שפיר: 23 מיליון זה סכום שנשמע כאן לאנשים כסכום קטן.

משה גפני: בסדר.

משה גפני: אני גם מציע לך עצה טובה בעניין הזה.

משה גפני: דברי אתם.

משה גפני: תגיעי למסקנה אתם לא לעכב את הפנייה הזאת.

משה גפני: הפנייה הזאת הולכת לדברים חיוניים.

סתיו שפיר: הם לא יודעים לאן זה הולך.

סתיו שפיר: הם לא יודעים.

סתיו שפיר: עוד לא נקבע.

משה גפני: תודה.

משה גפני: אחמד, בבקשה.

אחמד טיבי: אני אומר שההעברה תהיה דרך משרד השיכון.

משה גפני: עוד לא הגענו לזה.

משה גפני: אנחנו בהודעה מספר 33008.

משה גפני: מי בעד אישורה?

משה גפני: מי נגד?

משה גפני: בעד – פה אחד

משה גפני: הודעה מס' 33008 נתקבלה.

משה גפני: ההודעה התקבלה.

משה גפני: סיימנו את ההודעות.

משה גפני: אנחנו חוזרים לפניות להעברות.

משה גפני: רחל, תחליפי אותי רגע כי אני צריך ללכת לוועדת הכנסת.

משה גפני: (היו"ר רחל עזריה)

רחל עזריה: פניות מספר 65 עד 67, משרד השיכון.

<יובל טלר חסון: רפרנט שיכון, אגף התקציבים.

<יובל טלר חסון: הפנייה נועדה לתקצוב הרשאה להתחייב בסך של כ-1.85 מיליארד שקלים וכן תקציב הוצאה בסך של 18 מיליון שקלים בתקציב הפיתוח של משרד השיכון באופן הבא: תקצוב פיתוח תשתיות כנגד הכנסות מקבלנים בהיקף של כמיליארד שקלים, תקצוב רכש דיור ציבורי לשיפוץ חזיתות בדיור הציבורי בהיקף של 165 מיליון שקלים, תקצוב יישום החלטות לתגבור תקציבי יישובי המיעוטים בהיקף של 400 מיליון שקלים בהתאם להחלטות ממשלה שנועדו לקידום פיתוח תשתיות, הקמת מוסדות ציבור, תכנון בקרקע מדינה וקרקע פרטית וכן חתימה על הסכמים אסטרטגיים בהתאם להחלטת הממשלה, תקצוב פעילות במרקם הוותיק בהיקף של כ-400 מיליון שקלים שעיקרם 140 מיליון שקלים לפעילות שיקום שכונות, 30 מיליון שקלים לפעילות התחדשות עירונית ושיפור המרחב הציבורי בירושלים בהתאם להחלטת הממשלה, תקצוב 130 מיליון שקלים להקמת מוסדות ציבור בישובים בהם המשרד מבצע פיתוח תשתיות ובאופן ייחודי בחריש בהתאם להחלטת הממשלה, וכן תקצוב פעילות בהיקף של 46 מיליון שקלים להשלמת פיתוח תשתיות ביישובי התנתקות.

רחל עזריה: תודה.

רחל עזריה: התייחסויות.

סתיו שפיר: שאלה.

סתיו שפיר: לגבי כמה מהסעיפים שהזכרת.

סתיו שפיר: קודם כל, שיקום שכונות, איך התקציב הזה מתחלק?

סתיו שפיר: זה מועבר לגורמים חיצונים או שזה מטופל ישירות על ידי המשרד?

סתיו שפיר: שאלה נוספת לגבי מיגון מפני רעידות אדמה.

סתיו שפיר: ישבת אצלנו בוועדת השקיפות בנושא של תמ"א 38, מיגון מפני רעידות אדמה.

סתיו שפיר: אחד הדברים שעלה מהסוגיה הזאת הוא שכל המבנים שנמצאים באזורי סיכון מפני רעידות אדמה לא מוגנו בכלל מפני רעידות אדמה בגלל שהם לא יכולים לעשות תמ"א 38 כי אין שם את האוכלוסיות שמבקשות ויכולות להגיע מבחינה כלכלית לתמ"א 38.

סתיו שפיר: האם הדבר הזה נפרס באזורים הספציפיים האלה שנמצאים בדרגת סיכון גבוהה?

אחמד טיבי: אני רוצה לשאול את נציג משרד השיכון.

אחמד טיבי: אני מחפש את הסעיף של ההעברה לבריכה ברהט שזאת החלטה של משרד התרבות והספורט, הקצאה של השרה מירי רגב, ואני רוצה לומר עליה מילה טובה, שעוברת דרך משרד השיכון אל עיריית רהט.

אחמד טיבי: האם זה נכון?

אחמד טיבי: שמונה מיליון שקלים.

<יובל טלר חסון: כן.

אחמד טיבי: תוכל להסביר?

רחל עזריה: יש עוד נושאים נוספים שרוצים לשאול לגביהם?

רחל עזריה: אם לא, תשיב.

<יובל טלר חסון: לגבי אופן ביצוע הפרויקטים של שיקום שכונות.

<יוסי שבת: לגבי שיקום שכונות, אני אסביר.

<יוסי שבת: אני מנהל אגף מימון ותקציבים במשרד הבינוי והשיכון.

<יוסי שבת: הפעילות מתבצעת בנגב ובגליל בישובים ברמה סוציו אקונומית אחד עד חמש בשכונות שיקום.

<יוסי שבת: נבחרו השכונות הכי קשות והמתחמים הכי קשים לפי תעדוף של מנהלי פרויקטים עם נציגי הרשות המקומית.

<יוסי שבת: חיזוק מבנים, אנחנו מדברים בישובים, יש לנו חמישה ישובים ססמיים, אלה מבנים מעורבים ויש שם חשיבות של חיי אדם.

<יוסי שבת: שיקום שכונות, אנחנו מדברים רק על מבנים של דיור ציבורי.

<יוסי שבת: עבודות השיפוץ נעשות על ידי חברות עמידר ועמיגור ועבודות החיזוק על ידי חברת עמידר.

<יובל טלר חסון: בנוגע להעברה לבניית הבריכה.

<יובל טלר חסון: מועברים במסגרת הפנייה, דיברנו על הקמת מוסדות ציבור ביישובי הבדואים בדרום, שמונה מיליון שקלים מתקציב משרד התרבות והספורט לתקציב משרד הבינוי והשיכון לבניית בריכה ברהט.

<יובל טלר חסון: להבנתי הבריכה הראשונה שנמצאת ביישובי הבדואים בדרום.

אחמד טיבי: האם הכסף יעבור ישירות לעיריית רהט ממשרד השיכון?

אחמד טיבי: זו הבקשה של ראש העיר.

<יובל טלר חסון: צריך לבדוק את זה.

אחמד טיבי: שלא יעשה סיבובים.

<יובל טלר חסון: הוא לא עושה סיבובים.

<יובל טלר חסון: הוא ייעודי לבריכה ברהט.

אחמד טיבי: אגב, בבריכה הזאת אין סלקציה.

אחמד טיבי: לכולם יהיה מותר להיכנס.

רחל עזריה: תודה.

רחל עזריה: מי בעד פניות מספר 65 עד 67?

רחל עזריה: מי נגד?

רחל עזריה: בעד – רוב

רחל עזריה: פניות מס' 65 עד 67 נתקבלו.

רחל עזריה: הפניות אושרו.

רחל עזריה: (היו"ר משה גפני)

אחמד טיבי: דווקא בחלק הטוב שלי לא היית.

משה גפני: הייתי צריך להיות בוועדת הכנסת.

אחמד טיבי: בזמנו דיברנו עם השרה מירי רגב לגבי הבריכה ברהט, שזו הבריכה הראשונה בדרום.

אחמד טיבי: אנחנו בשנת 2016, אבל זו הבריכה הראשונה ברהט.

אחמד טיבי: עבדנו עם ראש העיר.

אחמד טיבי: מגיעה מילה טובה למירי רגב.

אחמד טיבי: אמרנו שלכולם מותר להיכנס.

אחמד טיבי: גם לדותן מגליל תחתון מותר להיכנס.

מיקי רוזנטל: זה כמו המקווה.

מיקי רוזנטל: גם לרפורמים.

משה גפני: פנייה מס' 70, רשות הבדואים.

<עלי בינג: פנייה זו נועדה להקצות סך של 127 אלף אלפי שקלים בהרשאה להתחייב עבור הרשות לפיתוח והתיישבות הבדואים בנגב.

<עלי בינג: בתקצוב הוצאה מותנית סך של 75 אלף אלפי שקלים למימון הרשאות אלה.

<עלי בינג: רשות הבדואים עוסקת בתכנון ופיתוח של שכונות חדשות עבור האוכלוסייה הבדואית בנגב, עבור הסדרת הפזורה הבדואית ומתן מענה לריבוי הטבעי של החברה הבדואית בישובים הקיימים.

<עלי בינג: קיבלתם הסבר מפורט יותר גם בדברי ההסבר שלנו וגם מרשות הבדואים.

משה גפני: שאלות.

סתיו שפיר: בינתיים יש לי שאלה אם יוסי שבת עדיין כאן.

סתיו שפיר: הסעיף של הדיור הציבורי מתוקצב באפס.

<יוסי שבת: לא.

<יוסי שבת: יש שם רכש דיור ציבורי.

<יוסי שבת: עוד 150 מיליון שקלים.

<יוסי שבת: תוספת תקציב לרכש דיור ציבורי.

<יוסי שבת: זה אל במסגרת החוק ולכן זה בתכנית נפרדת.

<יוסי שבת: תקציב תוספתי.

סתיו שפיר: אחת ההעברות כללה קיצוצים מאוד גדולים, יכול להיות שכבר העברתם אותה.

משה גפני: מה את רוצה שאני אעשה?

משה גפני: יש לי עכשיו דיון על המועצות הדתיות שהיה צריך להתחיל כבר לפני חצי שעה או רבע שעה.

<קריאה: שלושת-רבעי שעה.

סתיו שפיר: כמה העברות נותרו להצבעה?

משה גפני: זאת האחרונה.

משה גפני: אני לא עושה יותר.

משה גפני: מה הבעיה?

סתיו שפיר: אני אבקש להעביר לך אחרי כן בכתב.

משה גפני: מי בעד פנייה מס' 70?

משה גפני: מי נגד?

משה גפני: בעד – פה אחד

משה גפני: פנייה מס' 70 נתקבלה.

משה גפני: הפנייה אושרה.

משה גפני: תעבירי לי בכתב.

עודד פורר: יש פנייה אחרונה קטנה של משרד ראש הממשלה שלדעתי אפשר להעביר.

משה גפני: מי מסביר את הפנייה של משרד ראש הממשלה?

משה גפני: פנייה מס' 64.

<יובל טלר חסון: הפנייה התקציבית נועדה לביצוע שינויים פנימיים בסך של עשרה מיליון שקלים בתקציב משרד ראש הממשלה לצורך קידום תשתיות ומיזמים משותפים וחיזוק הקשר בין מדינת ישראל לבין התפוצות.

אראל מרגלית: למה זה במשרד ראש הממשלה?

<דרורה שטיינמץ: כי למשרד ראש הממשלה חשוב לקדם פרויקטים כאלה.

סתיו שפיר: מה הם הפרויקטים האלה?

<דרורה שטיינמץ: במסגרת הפרויקטים יהיו שיתופי פעולה בין קהילות בארץ ובעולם, יהיו סמינרים משותפים, יהיה פרויקט של ניטור אנטישמיות.

סתיו שפיר: דרך מי זה מתבצע?

<דרורה שטיינמץ: אנחנו עדיין לא יודעים להגיד.

סתיו שפיר: זה באמצעות עמותות?

<דרורה שטיינמץ: לא.

<דרורה שטיינמץ: זה יהיה הליך של התקשרות.

<דרורה שטיינמץ: אנחנו עדיין לא יודעים באמצעות מי.

אראל מרגלית: בדרך כלל הארגונים האלה, מי מתפעל אותם?

אראל מרגלית: משרד הקליטה?

<דרורה שטיינמץ: לא.

רחל עזריה: אלה דברים שנמצאים במשרד ראש הממשלה.

<יובל טלר חסון: אלה פרויקטים שמתוקף החלטת ממשלה נמצאים במשרד ראש הממשלה.

סתיו שפיר: ההתקשרות, דרך מי?

<דרורה שטיינמץ: אנחנו עדיין לא יודעים איך תהיה ההתקשרות.

<דרורה שטיינמץ: אנחנו קודם כל צריכים שהכסף יתוקצב אצלנו ואז אנחנו יוצאים או למכרז או להתקשרות או למצ'ינג.

<דרורה שטיינמץ: יש תהליכים שהמדינה עושה.

סתיו שפיר: למה זה מגיע עכשיו בהעברה תקציבית ולא בתקציב?

<דרורה שטיינמץ: כי זה לא היה בבסיס התקציב שלנו בתכנית העבודה.

אראל מרגלית: איזה העברות כאלה היו בשנה שעברה?

<דרורה שטיינמץ: לא היו.

אראל מרגלית: כלומר, זה משהו חדש.

<דרורה שטיינמץ: נכון.

סתיו שפיר: לא, הקשר הרוחני עם התפוצות היה בהחלט גם בשנה שעברה.

<יובל טלר חסון: מדובר בפעילות אחרת עליה מדברת חברת הכנסת שמתבצעת במשרד לשירותי דת.

אראל מרגלית: תסביר.

<יובל טלר חסון: הקשר הרוחני עם התפוצות, פעילות אחרת שמתבצעת במסגרת הפעילות של המשרד לשירותי דת.

סתיו שפיר: היא התבצעה באמצעות שורה של עמותות שעד היום לא הצלחנו למצוא אותן.

<יובל טלר חסון: כאמור, מדובר בפעילות אחרת.

<יובל טלר חסון: אפשר להפנות את השאלות האלה למשרד לשירותי דת.

אראל מרגלית: כאן, באמצעות מה זה?

אראל מרגלית: זאת תכנית?

אראל מרגלית: זה משהו אחר?

אראל מרגלית: תארו לנו מה היה בשנה שעברה.

<דרורה שטיינמץ: לא היה בשנה שעברה.

אראל מרגלית: אנחנו בעצם מתקצבים קטגוריה חדשה.

<דרורה שטיינמץ: נכון.

סתיו שפיר: למה עכשיו בסוף שנה אתם מתקצבים משהו חדש?

סתיו שפיר: על בסיס מה?

<דרורה שטיינמץ: מה זאת אומרת על בסיס מה?

<דרורה שטיינמץ: פעילות של משרד ראש הממשלה.

<דרורה שטיינמץ: אתה רוצה לקדם וחשוב לראש הממשלה למנף את הנושא הזה.

<דרורה שטיינמץ: יש צורך בקשר הזה, לחזק את הזהות היהודית בארץ ובעולם.

סתיו שפיר: זה מבוסס על איזושהי החלטת ממשלה?

סתיו שפיר: עברה החלטה חדשה?

סתיו שפיר: גפני, אני אגיד לך למה שאלתי, גם את השאלה הקודמת.

סתיו שפיר: במסגרת העברות שהצבעתם עליהן היום היו גם קיצוצים במשרד הרווחה והיו קיצוצים במשרד החינוך.

משה גפני: היה כאן החשב של משרד הרווחה.

סתיו שפיר: ראיתי שמאוד התעניינת במשרד הרווחה והיית צריכה להסתכל גם בהוצאה.

רחל עזריה: אל תגידי לי במה אני צריכה להסתכל.

רחל עזריה: סתיו, הכול בסדר אבל אל תגידי לי במה אני צריכה להסתכל.

סתיו שפיר: היו קיצוצים במשרדי הממשלה.

משה גפני: רבותיי, אם יש עוד שאלות, אני לא יכול להמשיך עם זה ולכן נמשיך עם זה בישיבה הבאה.

סתיו שפיר: כאן מדובר באיזו תכנית שלא ברור מהי.

משה גפני: בסדר.

משה גפני: אני דוחה את זה לישיבה הבאה.

משה גפני: אני מבקש לעבור לסעיף הבא.

משה גפני: סתיו, אני רק רוצה להגיד לך נוהל, גם נוהל של נימוס.

משה גפני: אי אפשר שישבו כאן חברי ועדה, ישאלו שאלות, יקבלו תשובות, אין להם יותר שאלות, מצביעים ואז את מגיעה ופותחת את הכול מחדש.

משה גפני: אין לדבר סוף.

משה גפני: אני לא מסכים לזה.

סתיו שפיר: התנצלתי בתחילת דבריי על שאיחרתי.

משה גפני: אז מה אם התנצלת?

משה גפני: אנשים מבזבזים את זמנם.

סתיו שפיר: כשיש טעות, שתי טעויות למעשה.

משה גפני: עזבי טעויות.

משה גפני: היית צריכה לומר מראש.

סתיו שפיר: הטעויות האלה הן בסכומים של מעל עשרים מיליון שקלים.

משה גפני: אז איפה היית?

סתיו שפיר: הגעתי לכאן בשנייה שסיימתי את הדיון אצלי.

משה גפני: יש נציגים אחרים של המפלגה שלך.

סתיו שפיר: הנציג הספציפי שישב באותו רגע מהמפלגה שלי, שלא אזכיר את שמו, חושב שאפשר להמשיך לתת לשחיתות בחטיבה להתיישבות להימשך.

סתיו שפיר: אנחנו מאוד חלוקים על העניין הזה והוא גם חלוק על זה עם כל המפלגה שלנו.

משה גפני: אבל אתם מפלגה אחת.

סתיו שפיר: הייתה כאן שגיאה בפנייה שהגיעה לוועדה.

סתיו שפיר: שתי שגיאות אותן העליתי וזה חשוב.

משה גפני: אני אביא את זה בישיבה הבאה להצבעה.

משה גפני: אני לא רואה שנוכל להצביע על זה עכשיו.

משה גפני: בסדר.

משה גפני: אנחנו עוברים לסעיף הבא.